Spur-video: 'Ons weet nou wie was verkeerd' | Maroela Media
Spur-video: 'Ons weet nou wie was verkeerd'
Die restaurantgroep Spur het Woensdag onvoorwaardelik om verskoning gevra aan Lebohang Mabuya ná die voorval wat Sondag by die Texamo Spur by The Glen-winkelsentrum in Johannesburg plaasgevind het.
Pierre van Tonder, uitvoerende hoof van Spur, het aan Maroela Media gesê 'n deeglike ondersoek van die kringtelevisiebeeldmateriaal op 19 Maart toon dat Mabuya se weergawe van die voorval akkuraat is.
In die video baklei 'n man en 'n vrou met mekaar nadat die man die vrou se seun glo daarvan beskuldig het dat hy sy kind geboelie het. Die vrou het egter aangevoer dit was die man se kind wat haar seun geboelie het.
Die man dreig daarna om die vrou te slaan waarna sy hom daarvan beskuldig daarvan dat hy haar ook boelie.
"Die beeldmateriaal toon duidelik dat die man die vrou se kind op 'n aggressiewe manier gegryp het, en dié soort optrede is onaanvaarbaar," het van Tonder gesê. Hy het gesê dit is nie duidelik of die man se kind wel geboelie is nie, maar selfs al sou dit die geval wees, was dit volgens Van Tonder onnodig om aggressief en beledigend te wees.
Van Tonder sê die restaurantgroep staan verder ook by sy besluit om die man by alle Spur-restaurante landwyd te verbied. "Fisieke aggressie teenoor ons klante, veral teenoor vroue en kinders, sal nie geduld word nie. As 'n organisasie wil ons dit duidelik stel dat ons nie geweld teen vroue en kinders goedpraat nie, ongeag die omstandighede."
Hy het ook amptelik om verskoning gevra vir die optrede van sy personeel. "Ons erken dat die personeel en bestuur van die winkel nie genoeg gedoen het om Mabuya by te staan nie. Ons het ons interne prosedures hersien om te verseker dat personeel beter toegerus is wanneer so iets weer gebeur."
Van Tonder sê die restaurantgroep gaan binnekort Mabuya ontmoet om te verseker dat hul onvoorwaardelike verskoning aan haar oorgedra word. Hy het gesê daar sal ook berading aan Mabuya en haar kinders gebied word.
Hy egter gesê die restaurantgroep kon nog nie daarin slaag om die man in die hande te kry nie.
"Ons sou graag met hulle [albei partye] wil vergader omdat me. Mabuya reeds onvoorwaardelik om verskoning gevra het vir die kru-taal wat sy gebruik het. Ek sien geen rede waarom die man nie dieselfde sal wil doen nie. Ons wil versoening fasiliteer en vir die volgende geslag 'n voorbeeld stel."
Van Tonder sê Spur dra ook geen kennis daarvan dat die man se persoonlike besonderhede en dreigemente oor die man se veiligheid op sosiale media versprei word nie.
NEEM KENNIS: Maroela Media se redaksie kies om nie die video te publiseer nie weens die taalgebruik in die video en verskeie kinders wat in die video te sien is.
Drie vas wat bejaarde glo ontvoer, besteel
Aag siestog spur
| sien reaksie (25)
So Spur is nie seker of die man se kind geboelie was nie maar hulle het klaar onherroeplik hulle besluit gemaak. Stap verby Spur.
Natuurlik zoom zoom hoe dan nou anders. Die hele familie gaan seker vir n jaar gratis eet.
Maak nie saak wie verkeerd was nie, Spur maak net seker hulle hou hulle grootste groepie kliente gelukkig. Wittes tel nie meer nie.
Ag regtig .dit us belaglik.hy se niks van wat op speel terrein gebu.waar is die wat die kinders op pas .seker op selfoon weer .hoekom hoor hulle nie by hulle wat het gebu.neewat spur sal my nooit weer sien .